**ΤΑ ΒΟΤΑΝΑ ΣΤΟ EMIKO®SAN**

**Γλυκάνισο**: Έχει καταπραϋντικές ιδιότητες, τονώνει τις λειτουργίες ζωτικών οργάνων, ήπαρ, καρδιά, πνεύμονες και τον εγκέφαλο. Βοηθά στη χώνεψη, στη μείωση της βουλιμίας, στον βήχα, στις στομαχικές διαταραχές και είναι ήπιο καθαρτικό.

Ενισχύει το ανοσοποιητικό και απομακρύνει τις περιττές βλέννες.

**Βασιλικός**: Καταπραΰνει τους σπασμούς της κοιλιάς, τη νεύρωση στομάχου, τις ημικρανίες και ενισχύει τη μνήμη.

Τα φύλα του φυτού βοηθούν και στην δυσκοιλιότητα εάν φαγωθούν τρυφερά.

**Μάραθος**: Χρησιμοποιείται για τον πόνο των ματιών, της κυστίτιδας, των αρθριτικών, προφυλάσσει από την γρίπη, τον βήχα, τον κοκίτη, το άσθμα, τις στομαχικές διαταραχές, τη ναυτία τους κοιλιακούς πόνους των παιδιών. Οι σπόροι του μπορούν να αρωματίζουν το νερό που πίνουν τα μωρά και τα βοηθά στην πέψη. Είναι ευεργετικός στα μαλλιά και είναι αντιρυτιδικός.

Αυξάνει το γάλα στις θηλάζουσες μητέρες ενώ χρησιμοποιείται για τον καθαρισμό και αρωματισμό του στόματος. Το αιθέριο έλαιο των σπόρων του, που περιέχει 6% αιθέρια έλαια ανηθόλης και μαραθόλης, χρησιμοποιείται στην αρωματοποιία, στην ποτοποιία και στη βιομηχανία καλλυντικών.

**Αγριοτριανταφυλλιά**: Το κυνόροδο έχει άφθονη βιταμίνη C και υποβοηθά την καλή λειτουργία του ουροποιητικού συστήματος, χρησιμοποιείται ως στυπτικό για τη διάρροια. Δυναμωτικό σε περίπτωση εξάντλησης και έλλειψης βιταμινών. Είναι καλό για το δέρμα και βοηθά στην αποκατάσταση της διαταραγμένης ορμονικής ισορροπίας καθώς και στην ακανόνιστη εμμηνόρυση.

**Φύλλα** **από** **βατόμουρα**: Περιέχουν τανίνη και χρησιμοποιούνται κατά της διάρροιας και για να μαλακώσουν τους μολυσμένους βλεννογόνους του λάρυγγα και του στόματος. Η τελευταία αυτή δράση είναι πολύ έντονη.

**Πιπερόριζα**: Ενδείκνυται για δυσπεψία, ναυτία, κακή κυκλοφορία, κρυολόγημα, υπερκόπωση και σαν αφροδισιακό.

**Φύλλα** **ελιάς**: Περιέχουν φαινολικές ενώσεις σημαντικότερες εκ των οποίων είναι η ελαιοευρωπείνη και η υδροξυτυροσόλη.

Οι ιδιότητες των φύλλων ελιάς έχουν αποδοθεί κυρίως σε αυτές τις δυο ουσίες, περιέχουν όμως και πολλά άλλα ισχυρά αντιοξειδωτικά και ενισχύουν το ανοσοποιητικό σύστημα.

**Ρίγανη**: Έχει ιδιότητες τονωτικές αποχρεμπτικές και είναι κατάλληλη κατά της ατονίας του στομάχου. Δρα κατά του άσθματος, της δυσμηνόρροιας, κατά των σπασμών ενώ είναι και εφιδρωτική. Χρησιμοποιείται για την καταπολέμηση των χρόνιων ρευματισμών ενώ πιστεύεται ότι έχει ευεργετική δράση και στις περιπτώσεις στραβολαιμιάσματος. Το λάδι της ρίγανης μπορεί να χρησιμοποιηθεί και ως κατευναστικό στους πόνους των δοντιών.

**Μέντα**: Χρησιμοποιείται κατά των παθήσεων του στομάχου, των εντέρων, της χολής και του κοινού κρυολογήματος.

**Δεντρολίβανο**: Διαθέτει εξαιρετικά τονωτικές ικανότητες και είναι ιδανικό για όσους αντιμετωπίζουν έντονα σημάδια κόπωσης στην καθημερινότητα τους. Το αιθέριο έλαιο του περιέχει εκτός των άλλων πινέλιο, καμφορά, τανίνη, κινεόλη, φαινόλες και οργανικά οξέα για αυτό συστήνεται ιδιαίτερα για την καλή κυκλοφορία του αίματος και την υπόταση, επίσης βοηθά στην καλή λειτουργία των εντέρων και του στομάχου και έχει διουρητικές ιδιότητες. Παράλληλα ενισχύει σημαντικά την λειτουργία της μνήμης, ανακουφίζει τα κουρασμένα μάτια, αναζωογονεί το δέρμα, ενώ σαν έγχυμα για λούσιμο βοηθά κατά της αλωπεκίας, δυναμώνει και σκουραίνει τα μαλλιά.

**Rooibοs** (θάμνος στην Αφρική): Το Rooibos έχει καταγωγή την Αφρική και δεν περιέχει καθόλου καφεΐνη σε σχέση με τα μαύρα ή πράσινα τσάγια. Κοινά αποκαλείται Αφρικανικό κόκκινο τσάι και αρχικά ήταν δημοφιλές στην νότια Αφρική ενώ τώρα καταναλώνεται σε πολλές χώρες. Είναι ξεχωριστό λόγω του εκπληκτικού κόκκινου χρώματος του και μπορείτε να το πιείτε ζεστό ή κρύο. Το Rooibos μεγαλώνει μόνο σε μια μικρή περιοχή στο Cederberg στην επαρχία του Western Cape. Γενικά τα φύλλα του οξειδώνονται και ζυμώνονται για να δώσουν το ξεχωριστό καφεκόκκινο χρώμα. Όμως παρασκευάζεται και αζύμωτο "πράσινο" τσάι. Ένα φανταστικό τσάι τόσο φυσικό που είναι κατάλληλο για παιδιά ακόμα και για μωρά . Το Rooibos έχει γίνει πολύ γνωστό στις Δυτικές χώρες κυρίως στους καταναλωτές που ενδιαφέρονται για την υγεία τους, οι οποίοι το εκτιμούν επειδή: έχει υψηλό βαθμό αντιοξειδωτικών όπως superoxide dismutase (SOD), μηδενική περιεκτικότητα σε καφεΐνη και πολύ χαμηλό επίπεδο τανίνης, αντίθετα με το ωριμασμένο μαύρο τσάι.

**Κόκκινο** **τριφύλλι**: Είναι μια από τις πιο υψηλόβαθμες πηγές φυσικής ισοφλαβόνης η οποία είναι ποσοτικά και ποιοτικά ανώτερη του φασολιού και της σόγιας. Ισοσταθμίζει το ορμονικό σύστημα του ανθρώπου. Η δράση του έχει αποτελέσματα κατά της υψηλής χοληστερόλης, ως μετεμμηνοπαυσιακή ορμονική θεραπεία κατά των συμπτωμάτων εμμηνόπαυσης, κατά της οστεοπόρωσης, κατά του καρκίνου του προστάτη και κατά της καλοήθους υπερπλασίας του προστάτη.

Στην Ασία, το κόκκινο τριφύλλι χρησιμοποιείται επίσης στις κρίσεις άσθματος, ως διουρητικό, αντιφλεγμονώδες, αλλά και σε μορφή κρέμας για τις σακούλες κάτω από τα μάτια.

**Φασκόμηλο**: Έχει εξαιρετικές θεραπευτικές ιδιότητες. Ενδείκνυται κατά του κρυολογήματος, των ρευματισμών και των πυρετών. Χαρακτηριστική και η ρήση των Αράβων, σχετικά με το πολύτιμο αυτό φυτό: "Πώς μπορεί να πεθάνει κανείς, όταν έχει στον κήπο του φασκόμηλο"; Τα αιθέρια έλαια, που περιέχει έχουν εξαιρετικά ευεργετικές ιδιότητες. Δρα κατά της ατονίας του στομάχου. Έχει επίσης απολυμαντική, αποχρεμπτική και χωνευτική δράση. Βοηθά στη ρύθμιση της έμμηνου ρύσης ενώ δρα τόσο κατά της αμηνόρροιας όσο και της δυσμηνόρροιας. Πιστεύεται επίσης ότι βοηθά στην ενίσχυση της μνήμης και ότι καταπολεμά τη νωθρότητα. Το φασκόμηλο έχει επίσης ευεργετική δράση στα μαλλιά.

**Θυμάρι:** Είναι πολύ καλό μελισσοτροφικό φυτό. Χρησιμοποιείται στη βιομηχανία τροφίμων τόσο η ξηρή δρόγη όσο και το αιθέριο έλαιο για το θαυμάσιο άρωμα, τη γεύση και την εμφάνιση. Χρησιμοποιείται επίσης ως ισχυρό αντιοξειδωτικό στα τρόφιμα και στην φαρμακευτική. Το αιθέριο έλαιό του χρησιμοποιείται κυρίως για την αντιμικροβιακή, αντιμυκητιακή καθώς και την καρδιοτονωτική του δράση. Παραδοσιακά χρησιμοποιείται για αναπνευστικά προβλήματα, γαστρίτιδα, βρογχίτιδα, άσθμα λαρυγγίτιδα, στην αρωματοποιία, στην παρασκευή οδοντόπαστας (θεωρείται ότι καλύτερο για την υγιεινή του στόματος) στην ομοιοπαθητική, στην αρωματοθεραπεία και φυσικά ως ρόφημα.

**ΕΜ HELLAS**

Λεωφ. Βουλιαγμένης 249, Δάφνη, Αθήνα

Τηλ. 210 9765464

[**www.emhellas.com**](http://www.emhellas.com)